Jelasin soal Giant's Causeway  dalam bahasa melayu dong

Giant's Causeway ("Tambak [si] Gergasi")  adalah sebuah kawasan terdiri daripada kira-kira 40,000 tiang basalt bercantum terbentuk disebabkan suatu letusan rekahan gunung berapi purba. Ia terletak di Kaunti Antrim pantai utara Ireland Utara, kira-kira tiga batu (4.8 km) timur laut dari bandar Bushmills.

Kawasan ini diisytiharkan sebagai sebuah Tapak Warisan Dunia oleh UNESCO pada tahun 1986 dan sebagai sebuah simpanan alam semula jadi kebangsaan pada tahun 1987 oleh Jabatan Persekitaran Ireland Utara. Dalam satu tinjauan pada 2005 oleh pembaca Radio Times, kawasan ini dinamakan sebagai keajaiban semula jadi keempat terbesar di United Kingdom. Bahagian atas tiang membentuk batu loncatan yang menuju dari kaki tebing dan hilang di bawah laut. Kebanyakan tiang itu berbentuk heksagon, walaupun ada juga yang mempunyai empat, lima, tujuh atau lapan sisi. Tiang-tiang tertinggi adalah sekitar 12 meter (39   kaki) tinggi, dan lava yang dipadatkan di tebing itu setebal 28 meter (92 kaki) di tempat-tempat tertentu.

Sebahagian besar rangkuman dalam Tapak Warisan Dunia disebut ini dimiliki dan diuruskan oleh National Trust, dan ia antara tempat pelancongan yang paling popular di Ireland Utara. Kemasukan ke bentuk muka bumi ini percuma tanpa perlu melalui pusat pelawat yang mengenakan bayaran ditetapkan. Selebihnya dari tapak ini dimiliki oleh Crown Estate dan beberapa pemilik tanah persendirian.